
ANUNŢ

UNITATEA MILITARĂ 02110 BISTRIȚA din Ministerul Apărării Naționale cu sediul în localitatea Bistrița, strada Avram-Iancu, nr. 1, judeţul Bistrița-Năsăud, organizează concurs pentru ocuparea postului vacant de personal civil contractual din cadrul UNITĂȚII MILITARE 02110 Bistrița, în baza H.G. nr. 1336 din 28.10.2022, astfel:
· Economist debutant, / Microstructura Salarizare și deconturi la Batalionul 812 Infanterie „BISTRIȚA” (UM 02110 BISTRIȚA) / studii superioare, 1 post.
DOCUMENTE NECESARE PENTRU CONSTITUIREA DOSARELOR 

DE ÎNSCRIERE LA CONCURS

Pentru înscrierea la concurs candidaţii vor prezenta un dosar de concurs care va conţine următoarele documente:
a) formular de înscriere la concurs -tipizat- în care se va menţiona şi acordul persoanei care doreşte să candideze, privind verificarea în vederea obţinerii autorizaţiei de acces la informaţii clasificate, corespunzător fişei postului, în condiţiile în care va fi declarată „admis” la concurs;

    b) copia actului de identitate sau orice alt document care atestă identitatea, potrivit legii, aflate în termen de valabilitate și a certificatului de naștere;

    c) copia certificatului de căsătorie sau a altui document prin care s-a realizat schimbarea de nume, după caz;

   d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică:

 – diplomă de licență în științe economice însoțită de suplimentul descriptiv; 

 – diplomă de bacalaureat însoțită de suplimentul descriptiv /foaia matricolă;

   e) certificat de cazier judiciar în original sau, după caz, extrasul de pe cazierul judiciar sau declaraţie pe propria răspundere că nu are antecedente penale care să-l facă incompatibil cu funcţia pentru care candidează (dată în faţa secretarului comisiei de concurs/examen). Declarația este valabilă până la data anterioară primei probe de concurs, dată la care se depune certificatul de cazier judiciar original;

    f) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului (va conţine, în clar, numărul, data, numele emitentului şi calitatea acestuia în formatul standard stabilit de Ministerul Sănătăţii);

    g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

   h) curriculum vitae, model comun european.

   i) dosar plic.

Actele prevăzute la  lit. b)-g) vor fi prezentate şi în original în vederea verificării conformităţii copiilor cu acestea.
I. CONDIȚII GENERALE ȘI SPECIFICE PENTRU OCUPAREA POSTULUI DE 
Economist debutant / Microstructura Salarizare și deconturi la Batalionul 812 Infanterie „BISTRIȚA” (UM 02110 BISTRIȚA) / studii superioare,– 1 post

A. Condiţiile generale: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).  

  
B. Condiții specifice:
a)
studii superioare, absolvite în instituții de învățământ acreditate conform Legii 198/2023, cu diplomă de licență în științe economice;

b) fără vechime în specialitate;

c) fără vechime în muncă;

d)
nivel de acces la informaţii clasificate, precum şi acordul scris al candidatului privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „admis/admisă”;

e) certificat de competență digitală.
Calendarul de desfăşurare a concursului de încadrare a postului vacant de economist debutant:
	Nr.

crt.
	ETAPIZAREA ACTIVITĂŢII
	DATA/ORA
	CONTACT

	1. 
	Depunerea dosarelor de concurs
	14.09.2026 – 02.10.2026
Intervalul orar 08.00-14.00
	

	2. 
	Selecţia dosarelor de concurs
	05.10.2026
	

	3. 
	Afişarea rezultatelor selecţiei dosarelor de concurs 
	05.10.2026, ora 14:00
	

	4. 
	Depunerea eventualelor contestaţii cu privire la rezultatul selecţiei dosarelor de concurs
	05.10, începând cu ora 14:00-06.10.2026, până la ora 14:00
	

	5. 
	Soluţionarea eventualelor contestaţii cu privire la rezultatul selecţiei dosarelor de concurs şi afişarea rezultatelor
	07.10.2026, ora 15:00
	

	6. 
	Desfăşurarea primei probe din concurs, proba scrisă
	08.10.2026
Intervalul orar 09.00-11.00
	

	7. 
	Corectarea şi afişarea rezultatelor probei scrise
	08.10.2026, până la ora 16:00
	

	8. 
	Depunerea eventualelor contestaţii cu privire la rezultatul probei scrise
	09.10.2026, până la ora 14:00
	

	9. 
	Soluţionarea eventualelor contestaţii cu privire la rezultatul probei scrise şi afişarea rezultatelor
	12.10.2026
	

	10. 
	Susţinerea probei interviului
	13.10.2026
Începând cu ora 09.00
	

	11. 
	Notarea interviului şi afişarea rezultatului la interviu
	13.10.2026
	

	12. 
	Depunerea eventualelor contestaţii ale rezultatului interviului
	13-14.10.2026, până la ora 14:00
	

	13. 
	Soluţionarea contestaţiilor cu privire la rezultatul interviului şi afişarea rezultatului soluţionării acestora
	15.10.2026, până la ora 16:00
	

	14. 
	Comunicarea rezultatelor finale ale concursului
	15.10.2026
	

	15. 
	Prezentarea la post
	până în data de 30.10.2026, ora 08:00
	


NOTE:

· Dosarele de concurs se depun la sediul U.M. 02110 Bistrița, loc. Bistrița, strada Avram-Iancu, nr. 1, judeţul Bistrița-Năsăud, persoană de contact: lt. Laura-Bianca POP, telefon contact 0263/214160 int. 221, telefon mobil 0754757113;

· Probele de concurs (proba scrisă și interviu) se vor susține la sediul U.M. 02110 Bistrița, loc. Bistrița, strada Avram-Iancu, nr. 1, judeţul Bistrița-Năsăud;
· Prevederile actelor normative cuprinse în bibliografie se studiază cu modificările şi completările ulterioare, după caz;
· Rezultatele probelor de concurs se vor afișa la sediul U.M. 02110 Bistrița, loc. Bistrița, strada Avram-Iancu, nr. 1, judeţul Bistrița-Năsăud;
· Eventualele contestaţii se pot depune după selecţia dosarelor de concurs şi după fiecare probă în parte. Rezultatul final al concursului nu se contestă.

· Candidaţii declaraţi „Admis” în urma selecţiei dosarelor şi a fiecărei probe a concursului, se vor prezenta cu 15 minute înainte de desfăşurarea fiecărei probe de concurs la sediul Unității Militare 02110 Bistrița, loc. Bistrița, strada Avram-Iancu, nr. 1, judeţul Bistrița-Năsăud şi vor anunţa telefonic persoana de contact pentru a le facilita accesul către sala de examinare;

· Candidatul declarat „Admis” în urma rezultatelor finale, se va prezenta la sediul Unității Militare 02110 Bistrița, loc. Bistrița, strada Avram-Iancu, nr. 1, judeţul Bistrița-Năsăud, pentru a fi stabilite detaliile necesare încadrării postului, în termen de 1 zi lucrătoare de la data afişării rezultatelor finale al concursului.

TEMATICA ȘI BIBLIOGRAFIA

PENTRU PARTICIPAREA LA CONCURSUL DE ÎNCADRARE A POSTULUI VACANT DE 

Economist debutant,/ Microstructura Salarizare și deconturi la Batalionul 812 Infanterie „BISTRIȚA” (UM 02110 BISTRIȚA)/ studii superioare, - 1 post.
Tematica: 

1. Finanţarea instituţiilor publice. Principii, reguli şi responsabilităţi. Procesul bugetar. Execuţia bugetară;

2.  Organizarea şi conducerea contabilităţii instituţiilor publice. Planul de conturi general pentru instituţiile publice. Forma şi conţinutul situaţiilor financiare;

3.  Dispoziţii generale prevăzute în legea contabilităţii. Registrele de contabilitate; 

4.  Fiscalitate. Principii generale, impozitul pe venit, contribuţii sociale, declaraţii obligatorii;

5.  Angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale;

6.  Verificarea, monitorizarea, raportarea şi controlul situaţiilor financiare, angajamentelor legale şi bugetelor instituţiilor publice. Sistemul Forexebug; 

7.  Norme generale de întocmire şi utilizare a documentelor financiar-contabile (aspecte generale, reconstituirea documentelor contabile sustrase sau distruse, păstrarea şi arhivarea registrelor de contabilitate şi a celorlalte documente financiar-contabile, registrele de contabilitate, formele de înregistrare în contabilitate);

8.  Organizarea şi efectuarea inventarierii elementelor de natura activelor, datoriilor şi capitalurilor proprii în Ministerul Apărării Naţionale;

9.  Constituirea de garanţii, răspunderea gestionarilor, predarea-primirea gestiunilor în Ministerul Apărării Naţionale;

10. Stabilirea cuantumului şi condiţiilor de acordare a compensaţiei lunare pentru chirie cadrelor militare în activitate din Ministerul Apărării Naţionale;

11. Salarizarea personalului plătit din fonduri publice și stabilirea drepturilor privind concediul şi indemnizaţia lunară pentru creşterea copiilor;

12. Drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului;

13. Exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu;

14. Drepturile bănești cuvenite conform statutului cadrelor militare.
Bibliografia:

1. Legea nr. 500 din 11 iulie 2002 privind finanţele publice, cu modificările și completările ulterioare;

2. Ordinul ministrului finanţelor publice nr. 1917 din 12 decembrie 2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările și completările ulterioare;

3. Legea contabilităţii nr. 82 din 24 decembrie 1991 republicată în Monitorul Oficial al României nr. 454 din 18.06.2008, cu modificările și completările ulterioare;

4. Legea nr. 227/2015 privind Codul Fiscal, Titlurile IV (capitolele I, III, X, XI, XIV.XV) şi V, publicată în Monitorul Oficial al României nr. 688 din 10.09.2015, cu modificările și completările ulterioare;

5. Ordinul ministrului finanţelor publice nr. 1140 din 14 iulie 2025 pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, publicat în Monitorul Oficial al României nr. 696 din 25.07.2025, cu modificările și completările ulterioare;

6. Ordinul ministrului finanţelor publice nr. 517 din 13 aprilie 2016 pentru aprobarea de proceduri aferente unor module care fac parte din procedura de funcţionare a sistemului naţional de raportare – Forexebug, publicat în Monitorul Oficial al României nr. 307 din 21.04.2016, cu modificările și completările ulterioare;

7. Ordinul ministrului finanţelor publice nr. 2634/2015 privind documentele financiar-contabile, publicat în Monitorul Oficial al României nr. 910 bis din 09.12.2015, cu modificările și completările ulterioare;

8. Legea-cadru nr.153 din 28 iunie 2017 privind salarizarea personalului plătit din fonduri publice, (cu anexele nr. II și VI)  publicată în Monitorul Oficial al României nr. 597 din 28.06.2017, cu modificările și completările ulterioare;

9. Ordinul ministrului finanţelor publice nr. 2861 din 09 octombrie 2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii, publicat în Monitorul Oficial al României nr. 704 din 20.10.2009, cu modificările și completările ulterioare;
10. Legea nr. 80 din 11 iulie 1995 privind statutul cadrelor militare, publicată în Monitorul Oficial al României nr. 155 din 20.07.1995, cu modificările și completările ulterioare;

11. Hotărârea  guvernului nr. 1867 din 22 decembrie 2005 privind stabilirea cuantumului şi condiţiilor de acordare a compensaţiei lunare pentru chirie cadrelor militare în activitate din Ministerul Apărării publicată în Monitorul Oficial al României nr. 62 din 24.12.2006, cu modificările și completările ulterioare;

12.  Ordonanța de urgență nr. 111/2010 din  8 decembrie 2010 privind concediul şi indemnizaţia lunară pentru creşterea copiilor, publicată în Monitorul Oficial al României nr. 830 din 10.12.2010, cu modificările și completările ulterioare;

13. Hotărârea guvernului nr 714 din 13 septembrie 2018 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului, publicată în Monitorul Oficial al României nr.797 din 18 septembrie 2018, cu modificările și completările ulterioare;

14. Ordinul ministrului finanțelor publice nr. 923 din 11 iulie 2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu, publicată în Monitorul Oficial al României nr. 28 din 15 ianuarie 2016, cu modificările și completările ulterioare;
15. Ordinul ministrului apărării naționale nr. M25 din 25 februarie 2012 pentru aprobarea Instrucţiunilor privind funcţiile de gestionar, constituirea de garanţii, răspunderea gestionarilor, predarea-primirea gestiunilor şi gestionarea bunurilor în Ministerul Apărării Naţionale, publicat în Monitorul Oficial al României nr. 153 din 7 martie 2012, cu modificările și completările ulterioare.

